แจ้งจับ 2 แม่ค้า ขายแพง หวยชุดถูก 30 ล. 
คดี,หวย 30 ล้าน,บานปลายทนายพาอดีตตำรวจแจ้งความดำเนินคดีกับ 2 แม่ค้าลอตเตอรี่ข้อหาขายหวยเกินราคา ตามด้วยแจ้งดำเนินคดีกับครูคู่กรณีฐานแจ้งความเท็จรวมทั้งเตรียมเข้าพบ ผบ.ตร.ให้ตรวจสอบกรณีตำรวจใหญ่เข้ามายุ่งเกี่ยวด้วยว่าเหมาะสมหรือไม่,เรื่องราวของทุกขลาภกรณีที่อดีตตำรวจถูกลอตเตอรี่รางวัลที่ 1 จำนวน 30 ล้านบาท แต่กลับถูกครูโผล่แจ้งความดำเนินคดีและให้อายัดเงินรางวัลที่คงเหลือในบัญชี โดยต่างฝ่ายต่างกล่าวอ้างเป็นเจ้าของลอตเตอรี่นั้น ต่อมาเวลา 11.00 น. วันที่ 11 ธ.ค. ที่ สภ.เมืองกาญจนบุรี นายษิทรา เบี้ยบังเกิด หรือทนายตั้ม เลขาธิการมูลนิธิทีมงานทนายประชาชนพร้อมลูกความคือ ร.ต.ท.จรูญ วิมล อดีตข้าราชการตำรวจและครอบครัวเดินทางเข้าพบพนักงานสอบสวนเพื่อร้องทุกข์กล่าวโทษดำเนินคดีกับผู้เกี่ยวข้องในคดี,นายษิทรา เบี้ยบังเกิด ทนายความ เปิดเผยว่า การแจ้งความกล่าวโทษครั้งนี้คดีแรกคือแม่ค้าสลากกินแบ่งรัฐบาล 2 คนคือนางรัตนาพรกับนางพัชริดา ข้อหาขายสลากเกินราคาโดยมีหลักฐานเป็นภาพถ่ายสลากกินแบ่งฯที่ขายประมาณใบละ 140 บาท หรือราคารวม 700 บาท ถือว่าขายเกินราคามากกับหลักฐานคำรับสารภาพของนายปรีชา ใคร่ครวญ ครูโรงเรียนเทพมงคลรังษี อ.เมืองกาญจนบุรี คู่กรณีที่ไปออกรายการทีวีช่องหนึ่งว่ามีการขายเกินราคากำหนดจริง,นายษิทรากล่าวอีกว่า คดีที่ 2 แจ้งดำเนินคดีกับนายปรีชาที่อ้างว่าถูกสลากกินแบ่งรัฐบาลรางวัลที่ 1 เลข 533726 งวดประจำวันที่ 1 พ.ย.60 จำนวน 1 ชุด 5 ใบ เป็นจำนวนเงิน 30 ล้านบาท เนื่องจากนายปรีชาได้แจ้งความลงบันทึกประจำวันเมื่อวันที่ 2 พ.ย.60 ว่าทำสลากหายซึ่งไม่เป็นความจริงเพราะ ร.ต.ท.จรูญยืนยันมาตลอดว่าซื้อลอตเตอรี่จากแม่ค้าโดยตรงและถูกต้อง อีกทั้งการให้ปากคำของนายปรีชาที่ผ่านมาถือว่าแจ้งความเท็จ และหากพบว่ามีการแจ้งความนอกจากวันที่ 2 พ.ย.60 อีกเท่ากับว่าเป็น 2 กรรม 2 วาระ อย่างไรก็ตาม หากกระบวนการมีผู้กระทำความผิดเกิน 5 คน จะแจ้งข้อหาอั้งยี่ซ่องโจรต่อไป,นอกจากนี้ จากการที่ครูปรีชาบอกว่ามีการส่งข้อความทางแอพพลิเคชั่น LINE แต่ภายหลังได้กลับคำให้การใหม่ว่ามีการใช้โทรศัพท์พูดคุยกันระหว่างครูกับแม่ค้า ประเด็นนี้จะยื่นหนังสือขอให้มีการตรวจสอบหมายเลขโทรศัพท์ทั้งหมดทั้งของครูปรีชาและแม่ค้าลอตเตอรี่ว่ามีการโทร.คุยกันจริงหรือไม่ นายษิทรากล่าวและบอกด้วยว่า ส่วนกรณีที่มีตำรวจชั้นผู้ใหญ่เข้ามาเกี่ยวข้องและให้ข่าวว่าลุงจรูญจำไม่ได้ว่าซื้อสลากมาจากที่ไหน ซื้อยังไงซึ่งเรื่องดังกล่าวไม่เป็นความจริงและมีการพูดออกสื่อหลายครั้งแถมมีการพาลุงไปที่บ้านพักด้วยว่าเป็นเรื่องเหมาะสมหรือไม่ พรุ่งนี้บ่ายโมง (12 ธ.ค.) ทีมทนายและครอบครัวลุงจรูญจะเดินทางไปที่สำนักงานตำรวจแห่งชาติ ขอเข้าพบ ผบ.ตร. ให้ท่านสอบข้อเท็จจริงในประเด็นนี้ด้วยว่าถ้าทำแบบนี้จริงจะมีความผิดวินัยหรือไม่,ผู้สื่อข่าวรายงานว่า สำหรับการเข้าแจ้งความในครั้งนี้ พ.ต.ต.อนุรักษ์ บุญค้ำพงษ์ สว.กก.5 บก.ป. พร้อมเจ้าหน้าที่ตำรวจจาก กก. 5 บก.ป.ร่วมสังเกตการณ์ด้วย โดย พ.ต.ต.อนุรักษ์เปิดเผยว่า ลงพื้นที่ 4-5 วันแล้วได้เก็บหลักฐานและสอบปากคำพยานบุคคลทั้งสองฝ่ายไปหลายปากแต่ยังไม่ขอเปิดเผยรายละเอียดใดๆ ยืนยันจะหาข้อมูลให้ได้มากที่สุดโดยร่วมกับตำรวจท้องที่และพร้อมให้ความเป็นธรรมทั้ง 2 ฝ่าย
คดีหวย 30 ล้านบานปลายทนายพาอดีตตำรวจแจ้งความดำเนินคดีกับ 2 แม่ค้าลอตเตอรี่ข้อหาขายหวยเกินราคา ตามด้วยแจ้งดำเนินคดีกับครูคู่กรณีฐานแจ้งความเท็จรวมทั้งเตรียมเข้าพบ ผบ.ตร.ให้ตรวจสอบกรณีตำรวจใหญ่เข้ามายุ่งเกี่ยวด้วย
ข่าวหน้า 1,หวย 30 ล้าน,ขายหวยเกินราคา,ษิทรา เบี้ยบังเกิด,หวยเมืองกาญจน์,ข่าวทั่วไป